някои промени, отразяващи новата информация, изпратена на Комисията от трети държави след последното изменение на въпросното приложение.
 (6)
 Япония и Съединените щати поискаха от Комисията да включи нови органи за контрол и сертифициране и предоставиха необходимите гаранции, че тези органи отговарят на условията, посочени в член 8, параграф 2 от Регламент (ЕО) No 1235/2008.
 (7)
 Продължителността на включването на Япония в списъка от приложение III към Регламент (ЕО) No 1235/2008 изтича на 30 юни 2013 г. Като се има предвид, че Япония продължава да отговаря на условията, определени в член 33, параграф 2 от Регламент (ЕО) No 834/2007, и с оглед на придобития до момента опит при провеждането на мониторинг продължителността на включването следва да се удължи за неограничен период.
 (8)
 Продължителността на включването на Тунис в списъка от приложение III към Регламент (ЕО) No 1235/2008 изтича на 30 юни 2013 г. С оглед на придобития до момента опит при провеждането на мониторинг включването следва да се удължи до 30 юни 2014 г.
 (9)
 Признаването на Швейцария съгласно член 33, параграф 2 от Регламент (ЕО) No 834/2007 понастоящем се прилага за непреработени земеделски продукти и преработени земеделски продукти, предназначени за храна или фураж. Швейцария подаде искане до Комисията за признаване на равностойността и по отношение на биологичното вино. Заключението от прегледа на предоставената заедно с искането информация наред с допълнителните разяснения от швейцарските власти е, че в посочената държава разпоредбите, уреждащи производството и контрола на биологично вино, са равностойни на посочените в Регламент (ЕО) No 834/2007 и Регламент (ЕО) No 889/2008 на Комисията от 5 септември 2008 г. за определяне на подробни правила за прилагането на Регламент (ЕО) No 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (4). Вследствие на това признаването на равностойността на Швейцария по отношение на преработените продукти, предназначени за храна, следва да се прилага и за биологично вино.
 (10)
 Признаването на Съединените щати съгласно член 33, параграф 2 от Регламент (ЕО) No 834/2007 се прилага за непреработени земеделски продукти и преработени земеделски продукти, предназначени за храна или фураж, или за продукти, внесени в Съединените щати. Необходимо е да се поясни, че, за да бъдат признати като равностойни, биологичните продукти, внесени в Съединените щати, трябва да са преработени и опаковани в Съединените щати в съответствие със законодателството на САЩ.
 (11)
 В приложение IV към Регламент (ЕО) No 1235/2008 се съдържа списък на контролните и надзорните органи, които са компетентни да извършват контрол и да издават сертификати в трети държави за целите на равностойността. В списъка следва да бъдат направени някои промени, отразяващи новата информация, изпратена на Комисията от контролните и надзорните органи, включени във въпросното приложение.
 (12)
 Комисията разгледа исканията за включване в списъка от приложение IV към Регламент (ЕО) No 1235/2008, получени до 31 октомври 2012 г. В посочения списък следва да бъдат включени онези контролни и надзорни органи, за които при последващата проверка на цялата получена информация е установено, че отговарят на съответните изисквания.
 (13)
 Поради това Регламент (ЕО) No 1235/2008 следва да бъде